PLANB ลุ้นผลงานไตรมาส 2/58 สดใสตามเม็ดเงินโฆษณาเริ่มฟื้นตัวแนะนำซื้อ
PLANB ลุ้นผลงานไตรมาส 2/58 สดใสจากเม็ดเงินโฆษณาที่เริ่มฟื้นตัว ประกอบกับเริ่มรับรู้ส่วนแบ่งรายได้จากดีล HBK ทำให้ความสามารถในการทำกำไรปรับตัวดีขึ้น ทั้งนี้เราคาดกำไรสุทธิที่ระดับ 88 ล้านบาท (+62%เทียบช่วงเดียวกันของปีก่อน,+82% เทียบไตรมาสก่อนหน้า สำหรับมูลค่าเหมาะสมปี 58 อยู่ที่ 6.90 บาท ด้วยวิธี DCF (WACC 9.2%, L-T 4.0%)
29 ก.ค. 2558

บล.โนมูระ พัฒนสิน ระบุในบทวิเคราะห์วันนี้ (29 ก.ค.) ว่า บริษัท แพลน บี มีเดีย จำกัด (มหาชน) หรือ PLANB คาดกำไรสุทธิปี 58 เติบโตสูงถึง 99% เทียบช่วงเดียวกันของปีก่อนที่ ระดับ 410.3 ล้านบาท ด้วยอัตราเฉลี่ยในช่วง 3 ปีข้างหน้าที่ 51.7% (CAGR) จากการรับรู้รายได้เต็มปีของโครงการที่เปิดตัวไปในปี 57 แล้วยังมีรายได้จากอีก 7 โครงการรวมไปถึงรายได้จาก Hello Bangkok (HBK) ที่คาดว่าจะสูงถึง 480 ล้านบาท ขณะที่ความสามารถในการทำกำไรคาดว่าจะดีขึ้นสอดคล้องกับ Utilization ที่ปรับเพิ่มขึ้นอย่างมีนัยสำคัญ
โดยคาดผลประกอบการงวดไตรมาส 2/58 สดใสจากเม็ดเงินโฆษณาที่เริ่มฟื้นตัว ประกอบกับเริ่มรับรู้ส่วนแบ่งรายได้จากดีล HBK ทำให้ความสามารถในการทำกำไรปรับตัวดีขึ้น ทั้งนี้เราคาดกำไรสุทธิที่ระดับ 88 ล้านบาท (+62%เทียบช่วงเดียวกันของปีก่อน,+82% เทียบไตรมาสก่อนหน้า สำหรับมูลค่าเหมาะสมปี 58 อยู่ที่ 6.90 บาท ด้วยวิธี DCF (WACC 9.2%, L-T 4.0%)